***20/2021. (V.25.) határozat melléklete***

***Német Nemzetiségi Önkormányzat Mór***

**Mór**

Szent I. tér 6.

8060

**ÉVES ELLENŐRZÉSI JELENTÉS**

**2020.**

**Vezetői összefoglaló**

Az államháztartásról szóló 2011. évi CXCV. törvénynek (továbbikban: Áht.), valamint a költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendeletnek megfelelően a költségvetési szervek kötelesek belső ellenőrzési rendszert működtetni abból a célból, hogy a szervezet vezetője számára bizonyosságot nyújtsanak az általa kiépített és működtetett belső kontrollrendszerek megfelelőségét illetően.

A Német Nemzetiségi Önkormányzat Mór belső ellenőrzése a vonatkozó jogszabályi előírások (Áht., Bkr., MÖtv, Nek. tv..) SzMSz, együttműködési megállapodás, a belső ellenőrzés szakmai gyakorlatának nemzetközi normái (NORMÁK), illetve az önkormányzat elnöke által adott javaslatok alapján:

* ellenőrzést végzett az önkormányzatnál, a polgármesteri hivatalnál az önkormányzat működésével kapcsolatos feladatokra vonatkozóan;
* ellátta a költségvetési szervek belső kontrollrendszeréről és a belső ellenőrzésről (továbbiakban Bkr.) szóló 370/2011. (XII.31.) Korm. rendelet - - által a belső ellenőrzési vezetőre kirótt feladatokat a 22. § (1) – (2) szerint.

Ennek keretén belül a Móri Polgármesteri Hivatal belső ellenőrzési kézikönyve kiegészítésre került 2014.01.01. napjával, a 2.2.2. A költségvetési szerv belső ellenőrzési tevékenységének tartalma más szerveknél bekezdése - az ***„érintett szervek felsorolása”*** - a Német Nemzetiségi Önkormányzat Mórral. A belső ellenőrzés kockázatelemezéssel alátámasztottan a 2020. évi belső ellenőrzési terv kidolgozását elvégezte, továbbá kialakította és működtette a Bkr. 50. §-ban meghatározott nyilvántartást.

A Német Nemzetiségi Önkormányzat Mór Képviselő-testülete a 168/2019.(XI.26.) határozatával elfogadta a Német Nemzetiségi Önkormányzat Mór 2020. évi éves belső ellenőrzési tervét.

Írásba rögzítésre került a lefolytatott vizsgálathoz kapcsolódó ellenőrzési program, illetve a megállapításokat, javaslatokat tartalmazó jelentés. Az érintettek tájékoztatása a vizsgálat tapasztalatáról minden esetben megtörtént.

A belső ellenőrzés a vizsgálatról megfelelő tartalmú nyilvántartást vezet, illetve az ellenőrzés dokumentumait 10 évig megőrzi.

A 2020. évben lefolytatott ellenőrzés éves összefoglaló jelentése a (Bkr.) 48. §, illetve a Pénzügyminisztérium által közzétett iránymutatás alapján készült el.

**Tartalomjegyzék**

[**I.** **A belső ellenőrzés által végzett tevékenység bemutatása önértékelés alapján**](#_Toc345230272)

[I.1. Az éves ellenőrzési tervben foglalt feladatok teljesítésének értékelése](#_Toc345230273)

[I.1.1. A tárgyévre vonatkozó éves ellenőrzési terv teljesítése, az ellenőrzések összesítése](#_Toc345230274)

[I.1.2. Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása](#_Toc345230275)

[I.2. A bizonyosságot adó tevékenységet elősegítő és akadályozó tényezők bemutatása](#_Toc345230276)

[I.2.1. A belső ellenőrzési egység(ek) humánerőforrás-ellátottsága](#_Toc345230277)

[I.2.2. A belső ellenőrzési egység és a belső ellenőrök szervezeti és funkcionális függetlenségének biztosítása](#_Toc345230278)

[I.2.3. Összeférhetetlenségi esetek](#_Toc345230279)

[I.2.4. A belső ellenőri jogokkal kapcsolatos esetleges korlátozások bemutatása](#_Toc345230280)

[I.2.5. A belső ellenőrzés végrehajtását akadályozó tényezők](#_Toc345230281)

[I.2.6. Az ellenőrzések nyilvántartása](#_Toc345230282)

[I.2.7. Az ellenőrzési tevékenység fejlesztésére vonatkozó javaslatok](#_Toc345230283)

[I.3. A bizonyosságot adó tevékenységet elősegítő és akadályozó tényezők bemutatása(tanácsadói tevékenység bemutatása)](#_Toc345230284)

[**II.** **A belső kontrollrendszer működésének értékelése ellenőrzési tapasztalatok alapján**](#_Toc345230285)

[II.1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok](#_Toc345230286)

[II.2. A belső kontrollrendszer öt elemének értékelése](#_Toc345230287)

[**III.** **Az intézkedési tervek megvalósítása**](#_Toc345230288)

1. **A belső ellenőrzés által végzett tevékenység bemutatása önértékelés alapján**

A 2020. évi ellenőrzési feladat az ellenőrzésre vonatkozó stratégia (ellenőrzés célja, módszere, tárgya, terjedelme, ellenőrzött időszak) és az azt megalapozó azonosított kockázati tényezők figyelembe vételével került meghatározásra az önkormányzat ellenőrzési tevékenységét meghatározó jogszabályi előírásoknak megfelelően.

Az írásos jelentésen kívül az esetleges hiányosságok pótlására, javítására a helyszínen szóban is segítő szándékú javaslatot is tett az ellenőrzés.

A 2020. évi belső ellenőrzés kiterjedt:

Az ellenőrzés célkitűzése, tárgya meghatározásában foglaltak alapján a Német Nemzetiségi Önkormányzat Mórnál az elnök, a nemzetiségi önkormányzati képviselők vagyonnyilatkozat-tételi kötelezettsége teljesítésének igazolása, a nyilatkozatok nyilvántartása, megőrzése a hatályos jogszabályi és a belső szabályzat előírásainak megfelelően történt-e.

Tervezett ellenőrzés tárgya:

Vagyonnyilatkozat-tételi kötelezettség teljesítésének ellenőrzése

Az ellenőrzési feladat ellátása során a belső ellenőrzés szabályszerűségi típusú ellenőrzést végzett.

Az ellenőrzés tárgyát az összeállított ellenőrzési program részletesen tartalmazta.

Szabályszerűségi típusú ellenőrzés

Vagyonnyilatkozat-tételi kötelezettség teljesítésének ellenőrzése

* 1. Az éves ellenőrzési tervben foglalt feladatok teljesítésének értékelése
		1. A tárgyévre vonatkozó éves ellenőrzési terv teljesítése, az ellenőrzések összesítése

2020. évi éves belső ellenőrzési terv alapján a következő belső ellenőrzési feladatot kellett végrehajtani:

Vagyonnyilatkozat-tételi kötelezettség teljesítésének ellenőrzése

|  |  |  |
| --- | --- | --- |
| *Tárgy* | *Cél* | *Módszer* |
| Vagyonnyilatkozat-tételi kötelezettség teljesítésének ellenőrzése. | Annak megállapítása, hogy a vagyonnyilatkozat-tételi kötelezettség alkalmazott eljárásrendje összhangban volt-e a jogszabályi előírásokkal, belső szabályzatban foglaltakkal. | Dokumentumon alapuló vizsgálat. |

**Elmaradt ellenőrzések:**

2020. évi éves belső ellenőrzési tervben foglalt valamennyi ellenőrzés megtörtént.

* **Soron kívüli ellenőrzések:**

Soron kívüli ellenőrzésre nem került sor.

* **Terven felüli ellenőrzések:**

Terven felüli ellenőrzésre nem került sor.

* + 1. Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása

Eljárás megindítására okot adó cselekmény, mulasztás vagy hiányosság az ellenőrzött területtel kapcsolatban nem merült fel.

|  |  |  |  |
| --- | --- | --- | --- |
| *Ellenőrzés tárgya* | *Ellenőrzés során tett megállapítás(ok)* | *Esettípus* | *Státusz* |
|  |  |  |  |

* 1. A bizonyosságot adó tevékenységet elősegítő és akadályozó tényezők bemutatása
		1. A belső ellenőrzési egység(ek) humánerőforrás-ellátottsága

A belső ellenőrzési feladatokat a Móri Polgármesteri Hivatal szervezeti egységén belül köztisztviselői jogviszonyban foglalkoztatott függetlenített belső ellenőre látta el 2020.10.22. napjáig a Mór Városi Önkormányzat Képviselő-testülete által elfogadott (15/2020. (I.29.) sz. Kt. hat. ) együttműködési megállapodás alapján. A belső ellenőr a költségvetési szerveknél belső ellenőrzési tevékenységet végzők nyilvántartásáról és kötelező szakmai továbbképzéséről szóló 18/2009. (X.6.) PM rendelet (2011.08.04. napjától hatályát vesztette), a 28/2011. (VIII.3.) NGM rendelet alapján az államháztartásért felelős miniszter által vezetett hatósági nyilvántartásba, regisztrálásra került, és a költségvetési szerveknél belső ellenőrzési tevékenység folytatásához szükséges engedéllyel rendelkezik. A belső ellenőr az Áht. 70.§ (4)-(5) bekezdésében előírt engedéllyel rendelkezik.

A Nemzeti Adó- és Vámhivatal Képzési, Egészségügyi és Kulturális Intézete az ÁBPE MKK keretében biztosítja a jogszabályban előírt továbbképzési lehetőségeket.

2020. évben teljesített továbbképzés az ÁBPE MKK keretében:

**20IIBUDASZBE-01 - ÁBPE-továbbképzés II. - Államháztartási Számvitel**

Egyéb képzések: **a könyviteli szogláltatást végzők kötelező szakmai továbbképzése (mérlegképes könyvelői továbbképzés)**

Kötelező szakmai továbbképzés:

Nemzeti Közszolgálati Egyetem Vezető- és Továbbképző Intézete

* Bevezetés a gazdaságpolitikába
* Költségvetési szervezetek gazdálkodása: az eredményesség, a gazdaságosság és a hatékonyság (Gazdálkodási mozaik)
* Mi az elektronikus hitelesség
* Integritás az emberierőforrás-gazdálkodásban

2020. október 01 napjától határozott idejű megbízási szerződéssel külső szolgáltató igénybevételével kerültek ellátásra a belső ellenőrzési feladatok. A megbízott belső ellenőr a költségvetési szerveknél belső ellenőrzési tevékenységet végzők nyilvántartásáról és kötelező szakmai továbbképzéséről szóló 18/2009. (X.6.) PM rendelet (2011.08.04. napjától hatályát vesztette) valamint a 28/2011. (VIII.3.) NGM rendelet alapján az államháztartásért felelős miniszter által vezetett hatósági nyilvántartásba regisztrálásra került, és a költségvetési szerveknél belső ellenőrzési tevékenység folytatásához szükséges engedéllyel rendelkezik. A megbízott belső ellenőr az Áht. 70.§ (4)-(5) bekezdésében előírt engedéllyel rendelkezik.

* + 1. A belső ellenőrzési egység és a belső ellenőrök szervezeti és funkcionális függetlenségének biztosítása

A belső ellenőri feladatok ellátása a Móri Polgármesteri Hivatal szervezeti egységén belül foglalkoztatott belső ellenőr, és megbízott belső ellenőr alkalmazásával történt. A belső ellenőrzés helye a szervezeti hierarchiában megfelelő, a funkcionális függetlensége biztosított.

A Bkr. 19.§ (1) a belső ellenőr funkcionális függetlensége a 2020. évben mind az ellenőrzési program elkészítése, végrehajtása, következtetések és ajánlások kidolgozása, ellenőrzési jelentés elkészítése során biztosított volt.

A belső ellenőrzés nem vett részt a Német Nemzetiségi Önkormányzat Mór operatív működésével kapcsolatos feladatok ellátásában ( pl.: az Önkormányzat működésével kapcsolatos döntések meghozatala, bármely végrehajtási, irányítási tevékenységben, pénzügyi tranzakciók kezdeményezése vagy jóváhagyása vagy kötelezettség vállalása).

A belső ellenőrzés tevékenysége során független, külső befolyástól mentesen, pártatlanul és tárgyilagosan végezte munkáját.

* + 1. Összeférhetetlenségi esetek

Összeférhetetlenségi eset a 2020. évi belső ellenőrzés során nem merült fel.

* + 1. A belső ellenőri jogokkal kapcsolatos esetleges korlátozások bemutatása

A Bkr. 25.§ pontjaiban megfogalmazott jogosultságokkal kapcsolatos problémák, korlátozások a tárgyévben nem merült fel.

* + 1. A belső ellenőrzés végrehajtását akadályozó tényezők

Az ellenőrzés végrehajtását, lezárást akadályozó tényező nem merült fel.

* + 1. Az ellenőrzések nyilvántartása

A belső ellenőrzési vezető köteles az elvégzett belső ellenőrzésekről nyilvántartást vezetni. A 2020. évi belső ellenőrzés nyilvántartása a Bkr. 50. § (2) foglalt kötelező elemeket (ellenőrzés azonosítója, ellenőrzött szerv, szervezeti egység megnevezése, ellenőrzés tárgya, ellenőrzés kezdetének, lezárásának időpontja, ellenőrzés lefolytatásában részt vett belső ellenőr, vizsgált időszak, intézkedési terv készítésének szükségessége) tartalmazza. A nyilvántartás vezetése elektronikus felületen történt.

* + 1. Az ellenőrzési tevékenység fejlesztésére vonatkozó javaslatok

A belső ellenőrzéssel szemben alapvető elvárás, hogy tárja fel az esetleges szabálytalanságokat, a belső kontroll alkalmazásának következtében alacsonyabb kockázati tényezők jelenjenek meg.

Az ellenőrzések során továbbra is kiemelten kell kezelni:

• a belső kontroll rendszerek működtetését, fejlesztését a külső tényezők változásának függvényében,

• a jogszabályi előírásoknak megfelelő szabályozottságot.

Az ellenőrzési tevékenység fejlesztése érdekében, szükséges az utóellenőrzések gyakoriságát növelni. A gazdaságosság, hatékonyság, eredményesség növelése, javítása érdekében célszerű a tanácsadói tevékenység fokozása, az ellenőrzési lefedettség növelése.

* 1. A bizonyosságot adó tevékenységet elősegítő és akadályozó tényezők bemutatása

Tanácsadói tevékenység a 2020. évre vonatkozóan nem történt.

|  |  |
| --- | --- |
| *Tárgy* | *Eredmény* |
| A tanácsadás címe, tárgya | A tanácsadás eredményeinek rövid bemutatása. |

1. **A belső kontrollrendszer működésének értékelése ellenőrzési tapasztalatok alapján**
	1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok

A belső kontroll egy összetett folyamat, amelyet egy szervezet vezetése és a képviselő-testület tagjai valósítanak meg, valamint folyamatosan alkalmazkodik a szervezetet érintő változásokhoz. A kontrollok lényege, hogy nem egyszeri ellenőrzési tevékenységet jelentenek, hanem folyamatokat, „kontrollpontok” alkalmazását.

A belső kontrollrendszer tartalmazza mindazon elveket, eljárásokat és belső szabályzatokat, melyek alapján az önkormányzat érvényesíti a feladatai ellátására szolgáló előirányzatokkal, a vagyonnal való szabályszerű, gazdaságos, hatékony és eredményes gazdálkodás követelményeit.

***Főbb javasolatok:***

A vagyonnyilatkozat-tételi kötelezettség teljesítésével kapcsolatos szabályzat, elnöki utasítás nem készült. Nincs irányadó szabályozás a vagyonnyilatkozat benyújtásával, átvételével, kezelésével, ellenőrzésével kapcsolatosan, így annak szabályszerűségének vizsgálata irreleváns volt.

Javasolt szabályzatot kiadni a vagyonnyilatkozat-tételi kötelezettség teljesítésének eljárásrendjével kapcsolatban, amelyben ki kell alakítani a feladat-, hatás-, és felelősség köröket, valamint egy egységesített eljárásrendet a vagyonnyilatkozatok átvételével, kezelésével, ellenőrzésével, nyilvántartásával kapcsolatosan.

Tanácsos a kialakított szabályzatban meghatározni az SZMSZ-ben kijelölt „két képviselő” feladatát a vagyonnyilatkozatok kezeléssel és nyilvántartással kapcsolatban.

*Javasolt továbbá még az alábbiak felülvizsgálata, módosítása:*

felülvizsgálat: jogi és szervezési ügyintéző munkaköri leírása

módosítás: feladat pontos meghatározása

felülvizsgálat: Mór Városi Önkormányzat Jegyzőjének 23/2016. (IX.14.) utasítása az Önkormányzati iroda ügyrendjéről

módosítás: fluktuációból adódó változások átvezetése, munkakörök és munkakörönkénti feladatok pontos meghatározása, helyettesítés rendjének felülvizsgálata

Tanácsos a 2019. évben tett vagyonnyilatkozatokat visszaadni a kötelezettek és hozzátartozóik részére.

* 1. A belső kontrollrendszer öt elemének értékelése

A belső kontrollrendszert, mint fogalmat az Áht. 69. § (1) bekezdése az alábbi megfogalmazásban határozza meg:

*69. § (1) A belső kontrollrendszer a kockázatok kezelése és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy megvalósuljanak a következő célok:*

*a) a működés és gazdálkodás során a tevékenységeket szabályszerűen, gazdaságosan, hatékonyan, eredményesen hajtsák végre,*

*b) az elszámolási kötelezettségeket teljesítsék, és*

*c) megvédjék az erőforrásokat a veszteségektől, károktól és nem rendeltetésszerű használattól.*

A költségvetési szervek belső kontrollrendszerének részletes szabályozását a Bkr. 3 § - 10. §- ai tartalmazzák, mely szerint a belső kontroll rendszer 5 eleme:

1. Kontrollkörnyezet

2. Integrált kockázatkezelési rendszer

3. Kontrolltevékenységek

4. Információs és kommunikációs rendszer

5. Nyomon követési rendszer (monitoring)

A Költségvetési szerv vezetője ennek értelmében olyan kontrollkörnyezetet alakít ki melyben:

* világos szervezeti struktúra
* egyértelmű felelősségi, hatásköri viszonyok és feladatok
* meghatározott etikai elvárások a szervezet minden szintjén,
* átlátható humanerőforrás-kezelés.

Az önkormányzat és a költségvetési szervek működésében rejlő kockázatos területek kiválasztása érdekében **a kockázatkezelés**, azaz objektív kockázatelemzési módszer nem minden folyamat vonatkozásában került alkalmazásra.

A kontrolltevékenység lehetőséget biztosít a kockázatok kezelésére, valamint a szervezet céljainak eléréséhez.

Ajánlott az Intergrált kockázatkezelési rendszer kialakítása, működtetése.

Az információs és kommunikációs rendszer kialakítása, működtetése hatékonynak és megbízhatónak ítéli meg az ellenőrzés. A döntések meghozatalára vonatkozó információk megfelelő, időben rendelkezésre állnak az érintett személyek könnyen hozzájuthatnak.

Nyomon követési rendszer (Monitoring), mely a szervezet tevékenységének a célok megvalósításának nyomon követelését biztosító rendszer, az operatív tevékenysége során megvalósuló folyamatos és eseti nyomon követésből, valamint operatív tevékenységektől függetlenül működő belső ellenőrzésből állhat. A kialakított ellenőrzési nyomvonal felülvizsgálata és módosítása javasolt.

A Bkr. 7.§ (4) bekezdése értelmében, a költségvetési szerv vezetője köteles integrált kockázatkezelési rendszer koordinálására szervezeti felelőst kijelölni (2016. október 1 napjától).

Az integrált kockázatkezelési rendszer koordinálására szervezeti felelős nem került kijelölésre.

1. **Az intézkedési tervek megvalósítása**

Az intézkedési tervvel kapcsolatos előírásokat a Bkr. 45. § rendelkezései az irányadóak.

A 2020. évet érintő ellenőrzés során a belső ellenőrzés, intézkedési terv kidolgozását javasolta. Az intézkedési tervet az érintettettek elkészítették, Mór Városi Önkormányzat Jegyzője jóváhagyta.